Rahapeleissä on kansainvälisesti ja kansallisestikin todettu olevan riski rahanpesusta. Terrorismin rahoittamisen riski on katsottu huomattavasti pienemmäksi kuin rahanpesun riski. Rahapelejä ja rahapelitoimintaa voidaan käyttää hyväksi esimerkiksi häivyttämään laittomasta toiminnasta peräisin olevien varojen alkuperää tai laittomasta toiminnasta peräisin olevien varojen säilytyksessä. On tärkeää, että myös rahapelitoiminnassa huomioidaan väärinkäytösten riski ja niitä estetään, valvotaan ja niihin puututaan aktiivisesti. Tehokas rahanpesun ja terrorismin rahoittamisen estäminen kaikilla sektoreilla on koko yhteiskunnan etu.